CELEX: 62017CN0481
Language: et
Date: 2017-08-09 00:00:00
Title: Kohtuasi C-481/17: Eelotsusetaotlus, mille on esitanud Administrativen sad Veliko Tarnovo (Bulgaaria) 9. augustil 2017 – Nikolay Yanchev versus Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite

30.10.2017   
            
            
               ET
            
            
               Euroopa Liidu Teataja
            
            
               C 369/5
            
         Eelotsusetaotlus, mille on esitanud Administrativen sad Veliko Tarnovo (Bulgaaria) 9. augustil 2017 – Nikolay Yanchev versus Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite
   (Kohtuasi C-481/17)
   (2017/C 369/06)
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad Veliko Tarnovo
   
      Põhikohtuasja pooled
   
   
      Kaebaja: Nikolay Yanchev
   
      Vastustaja: Direktor na direktsia „Obzhalvane i danachno-osiguritelna praktika“ Veliko Tarnovo pri Tsentralno upravlenie na Natsionalnata agentsia za prihodite
   
      Eelotsuse küsimused
   
   
               1.
            
            
               Kas Euroopa Komisjoni 11. veebruari 2011. aasta otsuse KOM(2011) 863 (lõplik), mis võeti vastu ELTL artikli 108 lõike 3 alusel ja millega tunnistati ELTL artikli 107 lõikega 3 kokkusobivaks Bulgaaria Vabariigi antud riigiabi nr 546/2010, mis seisneb põllumajandusettevõtetesse tehtud investeeringute vabastamises tulumaksust, punkti 16 tuleb tõlgendada nii, et ühelt poolt komisjoni õigusi ja teiselt poolt väljakujunenud menetlusautonoomia ja õiguskindluse põhimõtteid silmas pidades on lubatav kohaldada liikmesriigi õigusnorme, mille kohaselt tuleb viidatud punktis nimetatud tähtaega, mille jooksul tuleb kontrollida riigiabi andmise tingimuste täidetust, pidada vaid suunavaks ja mitte õigust lõpetavaks tähtajaks?
            
         
               2.
            
            
               Kas Euroopa Komisjoni 11. veebruari 2011. aasta otsuse KOM(2011) 863 (lõplik), mis võeti vastu ELTL artikli 108 lõike 3 alusel ja millega tunnistati ELTL artikli 107 lõikega 3 kokkusobivaks Bulgaaria Vabariigi antud riigiabi nr 546/2010, mis seisneb põllumajandusettevõtetesse tehtud investeeringute vabastamises tulumaksust, punkte 7, 8, 14 ja 45 tuleb kogumina ja teleoloogiliselt, võttes arvesse proportsionaalsuse põhimõtet, tõlgendada nii, et riigiabi õiguspärane saamine/õiguspärane kasutamine sõltub vaid sellest, kas on täidetud viidatud otsuses sõnaselgelt nimetatud Bulgaaria õigusnormid, mille alusel riigiabi antakse, või on lubatav esitada nõue, et täidetud peavad olema ka muud Bulgaaria õiguses ette nähtud tingimused, millega ei järgita eesmärke, mille saavutamiseks riigiabi antakse?